Diari Oficial de la Generalitat Valenciana


Sumari del DOGV 7542, del 08-06-2015 (2015/5375)

ACORD de 5 de juny de 2015, del Consell, pel qual s'autoritza el conseller de Sanitat per l'aprovació de l'expedient d'enriquiment injust 15/2015 i la imputació, a càrrec del Pressupost de la Generalitat de l'exercici 2015, de les obligacions recollides en este expedient i que han sigut contretes durant els exercicis 2014 i anteriors, amb distintes empreses que han realitzat de conformitat servicis i subministraments als departaments de salut de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5375


Data del document
:   05-06-2015

Organisme emissor
:   Conselleria de Sanitat

Tipus de document
:   Acord

ACORD de 5 de juny de 2015, del Consell, pel qual s'autoritza el conseller de Sanitat per l'aprovació de l'expedient d'enriquiment injust 15/2015 i la imputació, a càrrec del Pressupost de la Generalitat de l'exercici 2015, de les obligacions recollides en este expedient i que han sigut contretes durant els exercicis 2014 i anteriors, amb distintes empreses que han realitzat de conformitat servicis i subministraments als departaments de salut de la Conselleria de Sanitat. [2015/5375]  
El Consell, en la reunió del dia 5 de juny de 2015, va adoptar l'acord següent:  
  
Els greus problemes de finançament que han arrossegat les comunitats autònomes, als quals la Comunitat Valenciana no ha sigut aliena, han produït un progressiu agreujament del problema dels impagaments a proveïdors de béns i servicis, amb especial impacte en les xicotetes i mitjanes empreses (tal com establix el Reial Decret Llei 7/2012, de 9 de març).  
D'altra banda, la gestió ordinària dels gastos dels centres de gestió dependents de la Conselleria de Sanitat implica el tràmit d'un elevat volum d'expedients administrativoeconòmics, de contractació, etc., que, segons la programació efectuada o per necessitats sobrevingudes, s'efectuen en moments distints de l'exercici pressupostari.  
  
Així doncs, la unió de les circumstàncies esmentades comporta que hi haja obligacions no reconegudes a favor de proveïdors, derivades de prestacions de servicis i subministraments d'interés públic essencials per al funcionament correcte dels centres de gestió.  
No obstant, açò no significa que el tercer que ha realitzat l'activitat o entregat els béns que s'havia compromés no tinga dret a obtindre de l'Administració el degut rescabalament, com a conseqüència que no hi ha causa en l'atribució patrimonial.  
En aquells casos en què el vici és imputable a l'actuació administrativa i concorre la circumstància que esta ha rebut una prestació adequada i satisfactòria per a l'interés públic, es fa evident l'existència d'una obligació de rescabalament al tercer pel desequilibri patrimonial ocasionat.  
Pel Decret Llei 2/2015, de 27 de març, el Consell concedix un suplement de crèdit per a finançar operacions derivades de l'execució del mecanisme Compartiment Fons de Liquiditat Autonòmic del Fons de Finançament a Comunitats Autònomes per a l'exercici 2015.  
  
A l'empara de l'esmentat decret llei, i d'acord amb l'expedient de modificació pressupostària 06.004/15-036 (2a part), aprovat pel Consell de data 30 d'abril de 2015, en el qual es doten els crèdits necessaris, s'inicia este expedient d'enriquiment injust referit a factures pendents dels anys 2014 i anteriors.  
Per tot l'anteriorment exposat, en compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, de Sector Públic Instrumental i de Subvencions, i en el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, i a proposta del conseller de Sanitat, el Consell  
  
  
ACORDA  
  
Primer  
Autoritzar, amb un informe previ favorable de la Intervenció General de la Generalitat, la imputació al pressupost ordinari de la Conselleria de Sanitat de les obligacions contretes per import de 24.519.612,05 euros (IVA inclòs), a favor de les empreses incloses en la relació d'obligacions pendents de l'expedient de rescabalament 15/2015, les quals han realitzat de conformitat servicis i subministraments als departaments de salut de la Conselleria de Sanitat durant els exercicis 2014 i anteriors.  
  
Segon  
Autoritzar l'aprovació de l'expedient d'enriquiment injust 15/2015, pel titular de la Conselleria de Sanitat.  
  
Valencia, 5 de juny de 2015  
  
El conseller secretari,  
JOSÉ CÍSCAR BOLUFER